Ҳокимбек Содиқзода

Содиқзода Ҳокимбек Ҷаббор (зод. 1 ноябри 1987, ҶШС Тоҷикистон) — ҳуқуқшиноси тоҷик, номзади илмҳои сиёсатшиносӣ (2021).

 Зиндагинома 
Ҳокимбек Содиқзода 1 ноябри соли 1987 дар Ҷумҳурии Тоҷикистон ба дунё омадааст. Соли 2010 бахши рӯзонаи факултети ҳуқуқшиносии Донишкадаи иқтисодии Тоҷикистонро ай руйи ихтисоси ҳуқуқшинос бо дипломи аъло хатм кардааст.

 Фаъолияти меҳнатӣ 
Ҳокимбек Содиқзода дар солҳои 2007—2010 ба сифати мутахассиси шуъбаи кор бо ҷавонони Донишкадаи иқтисодии Точикистон, солҳои 2010—2010 мутахассиси пешбари шуъбаи ҳуқуқи Дастгоҳи Маҷлиси миллии Маҷлиси Олии Ҷумҳурии Тоҷикистон, солҳои 2010—2012 сармутахассиси шуъба оид ба таъмини асосҳои конститутсионӣ, ҳуқуқу озодиҳои инсон, шаҳрванд ва қонунияти Дастгоҳи Маҷлиси миллии Маҷлиси Олии Ҷумҳурии Тоҷикистон, солҳои 2012—2014 мушовири калони Кумитаи Маҷлиси намояндагони Маҷлиси Олии Ҷумҳурии Точикистон оид ба тартиботи ҳуқуқӣ, мудофиа ва амният ва солхои 2014—2015 сармутахассиси шуъбаи кафолатҳои ҳуқуқи инсони Дастгоҳи иҷроияи Президенти Ҷумҳурии Тоҷикистон, солҳои 2015—2022 сармутахассиси раёсати кафолатҳои ҳуқуқи инсони Дастгоҳи иҷроияи Президенти Ҷумҳурии Тоҷикистон кору фаъолият намудааст.

Аз соли 2022 бо амри Президенти Ҷумҳурии Тоҷикистон ба мансаби мудири шуъбаи раёсати кафолатҳои ҳуқуқи инсони Дастгоҳи иҷроияи Президенти Ҷумҳурии Тоҷикистон таъйин гардидааст.

 Фаъолияти илмӣ ва омӯзгорӣ 
Ҳокимбек Содиқзода номзади илмҳои сиёсатшиносӣ буда, дар солҳои гуногун ба донишҷӯёни Донишгоҳи молия ва иқтисоди Точикистон ва Академияи идоракунии давлатии назди Президенти Ҷумҳурии Тоҷикистон дарс гуфтааст. Муаллифи беш аз 17 мақолаи илмию оммавӣ дар мавзӯъҳои мухталифи ҳуқуқӣ ва сиёсатшиносӣ мебошад.

 Эзоҳ 

Гурӯҳ:Номзадҳои улуми сиёсатшиносӣ